Adventure Time

***Adventure Time*** () Cartoon Network telekanali buyurtmasiga binoan Pendleton Ward tarafidan yaratilgan Amerika animatsion teleserialidir. Keyinchalik, multserialni ishlab chiqarish Frederator Studios tarafidan davom ettirildi. Ilk marotaba 2008-yilda Nickelodeon telekanali orqali efirga uzatildi, keyinchalik efirga uzatish huquqini Cartoon Network telekanali sotib oldi va 5-aprel 2010-yildan ushbu animatsion serialni efirga uzatishni boshladi. Serial Finn va uning oʻgay ukasi Jakening birgalikdagi sarguzashtlari haqida hikoya qiladi.

Animatsion serial turli manbalardan, jumladan *Dungeons & Dragons* nomli fentezi janridagi videooʻyinlardan ilhomlangan. Serialning dastlabki qismlari qoʻlda chizilgan animatsiyalar orqali hozirlangan. Lekin, bu jarayon ancha mashaqqatli boʻlib, bir qismni nihoyalash 8-9 oy talab etdi. Keyinchalik, yangi texnologiyalar yordamida har biri 11 daqiqadan iborat qismlar ishlandi. Cartoon Network telekanali 29-sentabr 2016-yilda animatsion serialning oʻninchi fasli tugaganidan soʻng, 2018-yilda serial tugashini eʼlon qildi. Serialning yakuniy qismi 3-sentabr 2018-yilda efirga uzatildi va 44 daqiqadan iborat boʻldi.

*Adventure Time* Cartoon Network telekanalining reytingida muhim rol oʻynadi. Serialning ayrim qismlari uch milliondan ortiq tomoshabinni qamrab oldi. Serial asosan bolalar uchun moʻljallangan boʻlsa-da, yoshlar va kattalar orasida ham keng tarqaldi. Serial tanqidchilar tomonidan xush qarshilandi hamda koʻplab yutuqlarga sazovor boʻldi. Shuningdek, ushbu serial asosida koʻplab kitoblar, videooʻyinlar, oʻyinchoqlar va kiyimlar ishlab chiqarildi.

## Mazmuni
Finn va Jake shirinliklar saltanati yaqinidagi yogʻoch uyda yashar edilar. Bolaligida Finn muammoga duch kelgan har kimga yordam berishga vaʼda bergan. Buning ortidan, u va Jake atrofdagi kishilarni qutqarish maqsadida sarguzashtga otlanishadi. Serial voqealari yadro urushidan omon qolgan mamlakatlarda boʻlib oʻtadi. Urushdan soʻng, sayyoraning faqat uchdan ikki qismi omon qoldi hamda dunyoga turli sehrlar va mutatsiyalar tarqaldi. Serial voqealarining aksariyati „Shirinliklar saltanati“ deb nomlangan bir uydirma hududda boʻlib oʻtadi.

## Qahramonlar
### Bosh qahramonlar
* **Fin the Human** (*Fin — odam*) yoki **Fin Mertens** () — animatsion serial bosh qahramoni. U doimo shlyapa kiyib yuradi. Ushbu shlyapa esa uning juda uzun va sargʻish tusli sochini berkitib turadi. Fin kuchli va adolatli, ammo juda sodda. Biror kishiga yordam bera olmasa, bundan koʻngli ranjiydi.

* **Jake the Dog** (*Jake — it*) — bulldog turidagi it, Finning eng yaqin doʻsti va oʻgay ukasi. Tana shaklini oʻzgartirish qobiliyatiga sohibdir. Jake sodda hamda hech qanday muammo haqida qaygʻurmaydi.

* **Princess Bubblegum** (*Malika Bubblegum*) — shirinliklar saltanati hukmdori. U tadqiqotchi xarakterga ega boʻlib, davlatni boshqarishdan boʻsh vaqtlarida fan bilan mashgʻul boʻladi.

* **Marceline Abadeer** (boshqa nomi *Vampirlar qirolichasi*) — inson va jinning gibridi, keyinchalik vampirga aylangan. U choʻrtkesar va dovyurakdir. Princess Bubblegumning eng yaqin doʻsti. U taxminan 1 000 yoshda.

* **BMO** — Fin va Jakening videooʻyin konsoli. U shuningdek pleer, kamera, fotoapparat, budilnik, toster, fonar, stroboskop, video -muharir dasturi, video-pleer, magnitofon va shunchaki doʻstdir. 1 000 yildan keyin u Ooo mamlakati qiroli boʻldi.

* **Lumpy Space Princess** (odatda, ismi **LSP**, deb qisqartiriladi) — Lumpy Space malikasi. Princess Bubblegum, Finn va Jakening doʻsti.

### Salbiy qahramonlar
* **Ice King** (*Muz qiroli*) — animatsion serial birinchi faslining bosh yovuz qahramoni. 1 043 yoshda. Muntazam ravishda malikalarni oʻgʻirlashga urinadi. Multserialning keyingi fasllarida, uning fojiali tarixi ochib beriladi: u bir paytlar sehrli toj ortidan es-hushini va yaqinlarini yoʻqotgan Simon Petrikov ismli yaxshi inson boʻlgan.

* **Earl of Lemongrab** — qirollik oilasining aʼzosi hisoblanmish Princess Bubblegum tomonidan yaratilgan juda asabiy va oʻjar jonzot boʻlib, shirinliklar saltanati taxti merosxoʻri boʻlish huquqiga ega.

* **Lich** — animatsion serialning asosiy antagonisti. U muqarrar oʻlimning qadimiy, kosmik koʻrinishi boʻlib, oʻzini hozirgi olamdan avvalgi davrda omon qolgan jonzot sifatida koʻrsatadi.

## Fasllar

## Ovoz berganlar
* Jeremy Shada — *Finn the Human*
* John DiMaggio — *Jake the Dog*
* Hynden Walch — *Princess Bubblegum*
* Niki Yang — *BMO va Lady Rainicorn*
* Tom Kenny — *Ice King*
* Olivia Olson — *Marceline the Vampire Queen*
* Pendleton Ward — *Lumpy Space Princess*
* Jessica DiCicco — *Flame Princess*
* Lena Dunham va Felicia Day — *Betty Grof*

## Manbalar

## Havolalar
* 
*